Bazuar në Urdhërin nr. 6956 Prot., datë 18.10.2022, të Drejtorit të Përgjithshëm të Institutit të Sigurimeve Shoqërore “Për hapjen e procedurës së konkurimit të hapur për rekrutimin e personelit të Institutit të Sigurimeve Shoqërore”, shpallet vendi i lirë i punës për pozicionin:

* **Drejtoria e Arkivit Qendror:**

Specialist i fondit të kontributeve para vitit 1994 / *Dega e Arkivit të Rajonit Tiranë*

 1 vend

*Kandidati konkurues:*

* Duhet tëzotërojë diplomë të nivelit “Bachelor” ose të barazvlefshme me të, sipas legjislacionit të arsimit të lartë;
* Përparësi kanë studentët e ekselencës, si dhe persona që kanë tëpaktën dy vjet punë në nivel specialisti në administratë publike/shërbim civil ose minimumi dy vjet punë në sektorin privat në profesion.

*Kandidati që konkuron duhet të plotësojë kërkesat si më poshtë:*

* Të jetë shtetas shqiptar;
* Të ketë zotësi të plotë për të vepruar;
* Të jetë në kushte shëndetësore që e lejojnë të kryejë detyrën përkatëse;
* Të mos jetë i dënuar me vendim të formës së prerë për kryerjen e një krimi apo për kryerjen e një kundravajtjeje penale me dashje;
* Ndaj tij të mos jetë marrë masë disiplinore e largimit nga sistemi i sigurimeve shoqërore, shërbimi civil ose administrata publike, që nuk është shënuar, sipas dispozitave ligjore në fuqi.

**Fushat e njohurive, aftësitë dhe cilësitë mbi të cilat do të zhvillohet testimi me shkrim & intervista**

*Kandidatët do të testohen në lidhje me:*

* Njohuritë në fushën e sigurimeve shoqërore (statusi i ISSH-së, Ligji nr. 7703, datë 11.05.1993 “Për sigurimet shoqërore në Republikën e Shqipërisë”, të ndryshuar);
* Njohuri të Rregulloreve të përfitimeve, kontributeve, financiare, personelit dhe për sistemin e informacionit të ISSH;
* Njohuri të Ligjit nr. 9154, datë 06.11.2003 "Për Arkivat";
* Kodit të Punës të Republikës së Shqipërisë;
* Njohuri të Ligjit nr. 9887, datë 10.03.2008 “Për mbrojtjen e të dhënave personale";
* Njohuri të Ligjit nr. 9367, datë 07.04.2005 “Për parandalimin e konfliktit të interesave në ushtrimin e funksioneve publike”;
* Njohuri të Ligjit nr. 9131, datë 08.09.2003 “Për rregullat e etikës në administratën publike”.

**Mënyra e vlerësimit të kandidatëve**

Në vlerësimin e kandidatëve, përfshihen:

1. vlerësimi i jetëshkrimit të kandidatëve: që konsiston në vlerësimin e arsimimit, të përvojës e të trajnimeve, të lidhura me fushën;
2. vlerësimi me shkrim: që konsiston në vlerësimin e njohurive për legjislacionin e zbatueshëm për sigurimet shoqërore, organizimin administrativ në sistemin e sigurimeve shoqërore, për nivelin e njohurive akademike dhe profesionale, bazuar në kriteret e përcaktuara;
3. intervista me gojë, ku zhvillohet intervistimi i kandidatëve, i cili synon të evidentojë formimin e përgjithshëm, si dhe vizionin e tyre mbi veprimtarinë e sigurimeve shoqërore dhe për pozicionin që konkurohet.

Totali i pikëve të vlerësimit të kandidatëve është 100, të cilat ndahen përkatësisht:

1. për vlerësimin e jetëshkrimit (CV) të kandidatëve, deri në 20 pikë;
2. për intervistën me gojë, deri në 40 pikë;
3. për vlerësimin me shkrim, deri në 40 pikë. Kandidati konkurues kualifikohet nëse në total ka fituar mbi 70 pikë, nga 100 pikë të mundshme, gjatë fazës së vlerësimit.

**DOKUMENTACIONI, MËNYRA DHE AFATI I DORËZIMIT**

Kandidatët që aplikojnë duhet të dorëzojnë dokumentat në zyrën e protokollit të ISSH-së, si më poshtë:

* Një kërkesë për konkurim për pozicionin e punës për të cilin janë të interesuar;
* Një kopje të jetëshkrimit (CV);
* Fotokopje të diplomës dhe listës së notave (e noterizuar);
* Vërtetim të gjendjes gjyqësore;
* Raport të aftësisë për punë
* Fotokopje të librezës së punës;
* Certifikata ose dëshmi të kualifikimeve, trajnimeve të ndryshme;
* Fotokopje të Kartës së identitetit.

**Aplikimi dhe dorëzimi i dokumentave duhet të bëhet brenda datës 01.11.2022** pranë zyrës së prokoll/sekretarisë në ISSH.

Nuk pranohen në konkurim kandidatët që nuk plotësojnë kriteret e përcaktuara më lart.

**Testimi me shkrim** do të zhvillohet në ambjentet e ISSH-së në datën **14.11.2022, ora 10:00.**

**Intervista me gojë** do të zhvillohet në ambjentet e ISSH-së në datën **17.11.2022, ora 10:00.**